1. sz. melléklet

**Műszaki leírás kiviteli tervvel rendelkező helyszíneken történő közvilágítási hálózatbővítés tervaktualizálási és kivitelezési munkái elvégzéséhez**

**Nyíregyháza város 2018. évi közvilágítási hálózatbővítés és rekonstrukció - I. rész**

1. **Biharitanya – Antalbokor (TK-197/2010)**

Létesítendő: 4 db B10/4 oszlop, 6db 36W-os (kompakt) lámpatest, 912 m hálózat, 1 db elosztó szekrény

A 197-9-2/2010 rajzszámú terven jelölt nyomvonalon a 0554/18-as helyrajzi számon található 37080 jsz.-ú FOTR állomástól kell indítani a létesítendő NFA2X 2x16 mm2-es közvilágítási légvezetéket, mely a meglévő kisfeszültségű hálózattal közös oszlopsoron halad egészen a 14-es számú meglévő B10/4 típusú oszlopig. Innen önállóan létesül tovább a 197-9/2010 rajzszámú terven jelölt nyomvonalon a közvilágítási hálózat, mely először a létesülő 14/1-es számú B10/4-es típusú oszlopra érkezik, majd D-i irányba fordulva az út mentén halad tovább a 14/3-as oszlopig, majd ismét K-i irányba fordulva halad a 14/4-es számú oszlopig. Az önállóan létesülő szakaszon összesen 4 db B10/4-es típusú oszlopot szükséges telepíteni, melyek száma 14/1-es, 14/2-es, 14/3-as és 14/4-es. A létesítendő oszlopok közül rúdföldelőt szükséges elhelyezni a 14/1-es és 14/4-es számú oszlopokon.

1. **Fenyő (TK-61/2015)**

Létesítendő: 6 db 36W-os (kompakt) lámpatest

A 61-8/2015 számú nyomvonalrajzon a meglévő B10/4-es típusú oszlopokra, valamint B10-135 típusú oszlopra 1-1 db 36W-os lámpatestet szükséges felszerelni.

1. **Lapály (TK-71/2015)**

Létesítendő: 3 db B10/4 oszlop, 1 db B10/8 oszlop, 4 db 36W-os (kompakt) lámpatest, 190 m hálózat

Teljes műszaki leírás:

A 71-8/2015 számú nyomvonalrajzon a meglévő B10-1300 típusú betonoszlopról kell indítani a közvilágítási légvezetéket és létesíteni kell az 1-es számú B10/4 típusú létesítendő oszlopon egy 1 áramkörös biztosító szekrényt. 10 db B10/4 típusú betonoszlopot a 71-8/2015 számú nyomvonal rajz szerinti helyekre. Az oszlopokra 1 db 36W-os lámpatestet szükséges felszerelni. Az 1-es számú oszlopnál maximum 10Ω földelési ellenállású rúdföldelőt kell telepíteni. A 10-es számú oszlopnál maximum 10Ω földelési ellenállású rúdföldelőt kell telepíteni.

2017. évben a műszaki leírásban szereplő módon létesült 6 db oszlop és 6 db lámpatest, ezek rajz szerinti számozása 1-6. 2018. évben a 7-10-ig számozott oszlopok és lámpák telepítendőek.

1. **Szamos (TK-67/2016)**

Létesítendő: 3 db B10/4-es oszlop, 3 db 36W-os (kompakt) lámpatest, 186 m hálózat

A 67-2/2016 számú nyomvonalrajzon a meglévő 17-es számú B10-1300-as típusú oszlopról kell indítani a közvilágítási földkábelt, amely NAYY típusú és 4x25 mm2 keresztmetszetű. Az oszlopról indított földkábellel kell megtáplálni az RS7 típusú kandeláber oszlopokat KS5-5/60 lámpakarral a nyomvonalrajz szerinti nyomvonalon. Az oszlopokra 36W-os lámpatestet szükséges felszerelni.

1. **Mandabokori 15. (TK-67/2016)**

Létesítendő: 2 db 36w-os (kompakt) lámpatest

A 67-1/2016 (másolati példányban 67-31/2016) számú (tévesen Szikes utca elnevezésű) nyomvonalrajzon a meglévő 3-as számú B10/18-as típusú oszlopra és az 5-ös számú B10/4 típusú betonoszlopra 1 db 36W-os lámpatestet szükséges felszerelni.

Amennyiben légvezetékes bővítés történik, a csatlakozóelem képezi a tulajdoni határt.

Amennyiben a légvezetékes hálózatról a bővítés áttér földkábeles táplálásúra, a telepítendő elosztószekrény az Önkormányzat üzemeltetésében marad. Földkábeles bővítés esetén az elosztószekrény az E.On Tiszántúli Áramhálózati Zrt. üzemeltetésébe kerül.

Ezen kivételtől eltekintve a közvilágítási hálózatbővítést követően Nyíregyháza MJV Önkormányzata üzemeltetésébe kerülnek az új közvilágítási aktív és passzív elemek.

Az újonnan létesített közvilágítási oszlopokat piros alapon fehér vagy fekete színű számozással kell ellátni.